CELEX: 32016D1101
Language: hr
Date: 2016-07-05 00:00:00
Title: Provedbena odluka Komisije (EU) 2016/1101 оd 5. srpnja 2016. o izmjeni priloga I. i II. Odluci 2004/558/EZ u pogledu statusa područja slobodnoga od zaraznoga goveđeg rinotraheitisa za njemačke savezne države Porajnje-Falačka i Saarland te upravne jedinice (Regierungsbezirke) Arnsberg, Detmold i Münster (priopćeno pod brojem dokumenta C(2016) 4135) (Tekst značajan za EGP)

7.7.2016   
            
            
               HR
            
            
               Službeni list Europske unije
            
            
               L 182/51
            
         PROVEDBENA ODLUKA KOMISIJE (EU) 2016/1101
   оd 5. srpnja 2016.
   o izmjeni priloga I. i II. Odluci 2004/558/EZ u pogledu statusa područja slobodnoga od zaraznoga goveđeg rinotraheitisa za njemačke savezne države Porajnje-Falačka i Saarland te upravne jedinice (Regierungsbezirke) Arnsberg, Detmold i Münster
   
      
         (priopćeno pod brojem dokumenta C(2016) 4135)
      
   
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 64/432/EEZ od 26. lipnja 1964. o zdravstvenim problemima životinja koji utječu na trgovinu govedima i svinjama unutar Zajednice (1), a posebno njezin članak 9. stavke 2. i 3 te članak 10. stavke 2. i 3.,
   budući da:
   
               (1)
            
            
               Direktivom 64/432/EEZ utvrđuju se pravila trgovine govedima unutar Unije. Člankom 9. te Direktive predviđa se da država članica koja je uvela obvezan nacionalni program kontrole za zarazni goveđi rinotraheitis može svoj program podnijeti Komisiji na odobrenje. Člankom 9. Direktive 64/432/EEZ utvrđena je i definicija dodatnih jamstava koja se mogu zahtijevati u trgovini unutar Unije.
            
         
               (2)
            
            
               Člankom 10. Direktive 64/432/EEZ predviđa se da je, kada država članica smatra da je njezino državno područje ili dio njezina državnog područja slobodno od zaraznog goveđeg rinotraheitisa, dužna Komisiji dostaviti odgovarajuću popratnu dokumentaciju. Tim je člankom utvrđena i definicija dodatnih jamstava koja se mogu zahtijevati u trgovini unutar Unije.
            
         
               (3)
            
            
               Odlukom Komisije 2004/558/EZ (2) odobravaju se programi za kontrolu i iskorjenjivanje infekcije goveđim herpesvirusom tipa 1 (GHV1) koje su predložile države članice navedene u njezinu Prilogu I. za regije navedene u tom Prilogu te na koje se primjenjuju dodatna jamstva u skladu s člankom 9. Direktive 64/432/EEZ. Osim toga, u Prilogu II. Odluci 2004/558/EZ navedene su regije država članica koje se smatraju slobodnima od virusa GHV1 i na koje se primjenjuju dodatna jamstva u skladu s člankom 10. Direktive 64/432/EEZ.
            
         
               (4)
            
            
               U Prilogu I. Odluci 2004/558/EZ trenutačno su navedene njemačke savezne države Hamburg, Sjeverna Rajna-Vestfalija, Porajnje-Falačka, Saarland i Schleswig-Holstein.
            
         
               (5)
            
            
               Njemačka je Komisiji dostavila popratnu dokumentaciju na temelju koje se savezne države Porajnje-Falačka i Saarland te upravne jedinice (Regierungsbezirke) Arnsberg, Detmold i Münster u saveznoj državi Sjeverna Rajna-Vestfalija mogu smatrati slobodnima od virusa GHV1 i na njih se mogu primjenjivati dodatna jamstva iz članka 10. Direktive 64/432/EEZ.
            
         
               (6)
            
            
               Na temelju ocjene popratne dokumentacije koju je dostavila Njemačka, savezne države Porajnje-Falačka i Saarland te upravne jedinice (Regierungsbezirke) Arnsberg, Detmold i Münster u saveznoj državi Sjeverna Rajna-Vestfalija više ne bi trebale biti navedene u Prilogu I. Odluci 2004/558/EZ, već bi ih umjesto toga trebalo navesti u Prilogu II. toj Odluci te bi primjenu dodatnih jamstava iz članka 10. Direktive 64/432/EEZ trebalo proširiti i na njih. Priloge I. i II. Odluci 2004/558/EZ trebalo bi stoga na odgovarajući način izmijeniti.
            
         
               (7)
            
            
               Odluku 2004/558/EZ trebalo bi stoga na odgovarajući način izmijeniti.
            
         
               (8)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   Prilozi I. i II. Odluci 2004/558/EZ zamjenjuju se tekstom u Prilogu ovoj Odluci.
   Članak 2.
   Ova je Odluka upućena državama članicama.
   
      Sastavljeno u Bruxellesu 5. srpnja 2016.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL 121, 29.7.1964., str. 1977/64.
   
   
      (2)  Odluka Komisije 2004/558/EZ od 15. srpnja 2004. o provedbi Direktive Vijeća 64/432/EEZ u odnosu na dodatna jamstva za trgovinu govedima unutar Zajednice u pogledu zaraznog goveđeg rinotraheitisa i odobrenju programa iskorjenjivanja koji su predstavile određene države članice. (SL L 249, 23.7.2004., str. 20.).
   
      PRILOG
      „
            PRILOG I.
            
                        Države članice
                     
                     
                        Regije država članica na koje se primjenjuju dodatna jamstva za zarazni goveđi rinotraheitis u skladu s člankom 9. Direktive 64/432/EEZ
                     
                  
                        Belgija
                     
                     
                        Sve regije
                     
                  
                        Češka
                     
                     
                        Sve regije
                     
                  
                        Njemačka
                     
                     
                        Savezne države:
                        
                                     
                                 
                                 
                                    Hamburg
                                 
                              
                                     
                                 
                                 
                                    Schleswig-Holstein
                                 
                              Sljedeće upravne jedinice (Regierungsbezirke) u regiji Sjeverna Rajna-Vestfalija:
                        
                                     
                                 
                                 
                                    Düsseldorf
                                 
                              
                                     
                                 
                                 
                                    Köln
                                 
                              
                  
                        Italija
                     
                     
                        Regija Friuli-Venezia Giulia
                        Autonomna pokrajina Trento
                     
                  
         
            PRILOG II.
            
                        Države članice
                     
                     
                        Regije država članica na koje se primjenjuju dodatna jamstva za zarazni goveđi rinotraheitis u skladu s člankom 10. Direktive 64/432/EEZ
                     
                  
                        Danska
                     
                     
                        Sve regije
                     
                  
                        Njemačka
                     
                     
                        Savezne države:
                        
                                     
                                 
                                 
                                    Baden-Württemberg:
                                 
                              
                                     
                                 
                                 
                                    Bavarska
                                 
                              
                                     
                                 
                                 
                                    Berlin
                                 
                              
                                     
                                 
                                 
                                    Brandenburg
                                 
                              
                                     
                                 
                                 
                                    Bremen
                                 
                              
                                     
                                 
                                 
                                    Hessen
                                 
                              
                                     
                                 
                                 
                                    Donja Saska
                                 
                              
                                     
                                 
                                 
                                    Mecklenburg-Zapadno Pomorje
                                 
                              
                                     
                                 
                                 
                                    Porajnje-Falačka
                                 
                              
                                     
                                 
                                 
                                    Sarska
                                 
                              
                                     
                                 
                                 
                                    Saska
                                 
                              
                                     
                                 
                                 
                                    Saska-Anhalt
                                 
                              
                                     
                                 
                                 
                                    Tiringija
                                 
                              Sljedeće upravne jedinice (Regierungsbezirke) u regiji Sjeverna Rajna-Vestfalija:
                        
                                     
                                 
                                 
                                    Arnsberg
                                 
                              
                                     
                                 
                                 
                                    Detmold
                                 
                              
                                     
                                 
                                 
                                    Münster
                                 
                              
                  
                        Italija
                     
                     
                        Regija Valle d'Aosta
                        Autonomna pokrajina Bolzano
                     
                  
                        Austrija
                     
                     
                        Sve regije
                     
                  
                        Finska
                     
                     
                        Sve regije
                     
                  
                        Švedska
                     
                     
                        Sve regije
                     
                  ”